Tammiku mõisa kalmistu
Tammiku mõisa kalmistu on kalmistu Jõhvi kihelkonnas Virumaal, tänapäevase haldusjaotuse järgi Tammiku alevikus Jõhvi vallas Ida-Viru maakonnas. Kalmistu jääb Tammiku mõisa südamest linnulennult umbes 200 m kaugusele põhjaloodesse ehk siis kalmistu asub mõisa peahoone taga oleva pargi põhjaservas. Kalmistu rajasid mõisa tollased omanikud Strykid arvatavasti millalgi 20. sajandi algul. Kalmistule maetute üldarv pole teada, praegu on see jäetud maha ja rüüstatud.